**Mødeindkaldelse til DSKM's Uddannelsesudvalg**

**Torsdag den 27. januar 2022 kl. 9.00-11.30**

Videomøde pga. SARS-CoV-2/COVID-19.

**Medlemmer**:

Lise Tornvig Erikstrup (LTE, formand),

Marc Trunjer Nielsen (MTN)

Kristina Melbardis Jørgensen (KMJ)

Sofie Skovmand Rasmussen (SSR)

Thomas greve (TG, repræsentant fra DSKMs bestyrelse),

Barbara Juliane Holzknecht (BJH, udpeget for videreuddannelsesregion Øst),

Marianne Kragh Thomsen (MKT, udpeget for videreuddannelsesregion Nord),

Kasper Klein (KK, udpeget for videreuddannelsesregion Syd),

**Afbud:** Ingen

**1.Valg af referent**

SSR valgt.

**2.Godkendelse af dagsorden**

Godkendt.

**3.Godkendelse af referat fra mødet den 1.9.2021**

Godkendt.

**4.Nyt fra formanden**

a. Revision af den lægelige videreuddannelse

LTE fortæller kort om arbejdet med revision af den lægelige videreuddannelse, at 4 arbejdsgrupper kigger på specialestrukturen, herunder for de laboratoriemedicinske specialer. Der har været flere møder, hvor der bl.a. er talt om fælles kompetencer i målbeskrivelserne samt forberedelse af forslag til evt. fællesområder mellem specialerne og medindflydelse på processen. Der er lavet underarbejdsgrupper, hvor gruppe A med 2 repræsentanter fra hvert af de laboratoriemedicinske specialer (LET og Ulrich Stab Jensen for Klinisk Mikrobiologi) afholder næste møde 4.februar 2022.

LTE opsummerer første møde i underarbejdsgruppe A: Underarbejdsgruppe A skal udarbejde forslag til sammenlægning af visse elementer af speciallægeuddannelserne til arbejdsgruppe 2. Udfordringerne i denne forbindelse er især, at det er uklart, hvad målet med arbejdsprocessen er, samt at der ikke er motivation for sammenlægning af de involverede specialer.

Underarbejdsgruppe A er i gang med udarbejdelse af rapport vedr. faglig og organisatorisk udvikling, specialestruktur, etc. Fokus kommer til at ligge på overlap mellem speciallægeuddannelserne, evt. i form af supplerende ekstrauddannelse (eksempelvist forskning, laboratorieledelse/drift, projektstyring).

Det drøftes at evt. kurser kan blive for generelle, hvis de skal inkludere flere specialer, ligesom at generaliseringen af de laboratoriemedicinske specialer er uhensigtsmæssig. Det påpeges, at der fokuseres meget på det rådgivningsmæssige aspekt ved specialerne, men at klinisk mikrobiologi er mere beslægtet med fx infektionsmedicin, sammenlignet med de andre laboratoriemedicinske specialer. Derfor er der måske større potentiale ved samarbejde med de kliniske specialer

Det har tidligere været påpeget overfor SST, at man ikke fandt potentiale for sammenlægning specialerne imellem.

Der foreslås frivillige ophold i de andre specialer som led i speciallægeuddannelsen. Dette forslag har været vendt i underarbejdsgruppen, og der blev stillet spørgsmålstegn ved det faglige udbytte i sidste ende.

Drøftelse af at det er vigtigt at få analyseret, hvad der egentlig vil stille SST tilfreds, snarere end hvad der giver fagligt udbytte i denne situation. Den internationale specialestruktur med klinisk mikrobiologi som separat speciale nævnes, og der henvises til at tidshorisonten for den aktuelle proces er lang (2040), så det måske handler om, hvordan vi løser fremtidens opgaver mere end de aktuelle opgaver.

LTE fortæller, at der er undergruppemøde i næste uge og mulighed for at vende situationen til DSKM årsmødet.

b. Årsberetning, medlemmer og budget

LTE gennemgår kort beretningen.

Der gives kort feedback på epidemiologikurset fra deltagende kursister bl.a. omlægning til virtuelt format.

Budget fra SST godkendt. Ingen kommentarer til årsberetningen, godkendt

Det nævnes, at der pga. udskiftning af personale på SST, har været forsinkelser på bl.a. budgetgodkendelse og afregning til undervisere på HU-kurserne.

c. HU-stillinger 2022

Som udgangspunkt 2 ubesatte stillinger i Region Syd og Øst. Vigtigt fokusområde at få mange forskellige introlæger, så der er nogen at rekruttere af.

KK fortæller, at der i Region Syd er god interesse for introstillingerne, men langvarigt problem med at få dem videre i HU-stillingerne trods gode evalueringer fra inspektor besøg og I-læger.

Det omtales, at det er vigtigt at identificere mulige ansøgere og få det til at se meningsfyldt ud for ansøgeren at søge stillingen, og at der har manglet fokus herpå. Det pointeres, at det er vigtigere at have det rigtige antal af rigtige ansøgere, og at vi ikke bør lade os måle på antallet af ansøgere alene.

Det nævnes, at arbejdspresset under COVID kan have spillet en rolle for udviklingen i antal ansøgere de seneste par år.

Emnet foreslås vendt til næste generalforsamling, evt. som en del af formandsberetningen.

d. HKL-dag

LTE fortæller om HKL-dag i oktober 2021, hvor alle HKL’er mødtes. Der var oplæg om revision af målbeskrivelse, om virtuelle kurser, om erfaringer med omlægning af specialespecifikke kurser, om budgetter fra SST og en snak om, hvad man gør, når budgetterne godkendes så sent. Det er besluttet at opdatere informationen på DSKMs hjemmeside når datoer og praktisk info haves for specialespecifikke kurser, og altså ikke afvente godkendelse af kursusbudgetterne.

Der er kommenteret på for lave forplejningsbudgetter i forbindelse med HU-kurserne. Det har dog ikke været et betydende problem i Klinisk Mikrobiologi, da de overordnede budgetter har været overholdt.

Drøftelse af løsningen med brug af SurveyXact til evaluering af kurset i molekylærbiologi. Generelt en god løsning. LTE vil arbejde videre med, at det kan blive evalueringsværktøjet fremadrettet.

e. Opfølgning på SurveyXact spørgeskema vedr. evaluering af kompetencevurdering

LTE fortæller kort om mødet om SurveyXact-spørgeskemaet afholdt i Odense 26.11.2021 (LTE, TG, BJH, SSR).

Resultaterne af undersøgelsen vil blive fremlagt på årsmødet til marts, men generelt er der tilfredshed med kompetencevurderingsværktøjet, selvom selve kompetencevurderingsprocessen er tidskrævende. Der er behov for at revidere evalueringsskalaen.

BJH planlægger et kursus for vejlederne i Region Øst, da redskabet er fint forankret hos de yngre læge, mens det måske halter på speciallægeniveau.

Der tales om, at invers feedback/forventningsafstemning efter selve kompetencevurderingen burde ligge naturligt i kompetencevurderingen, men at det måske bør fremgå tydeligere af vurderingsværktøjet. Evt. som et punkt på et huskekort, som det der anvendes i Region Nord. Dette huskekort kan med fordel inddrages i revisionen af kompetencevurderingsværktøjet.

Der planlægges et opfølgende møde herom ultimo februar. LTE udsender forslag til datoer.

f. Dispensationsansøgning

Dispensationsansøgning fra Kasper Mortensen vedr. en dag i kurset for Bioinformatik er godkendt af UUV.

**5. Nyt fra DSKMs bestyrelse**

TG informerer om, at der i forbindelse med revision af den lægelige videreuddannelse er fuld gang i arbejdsgrupperne. Der er blandt andet modtaget spørgeskema fra arbejdsgruppe 4, som BJH og MKT er udpeget til at besvare. Bestyrelsens tilgang til den forventede omlægning af det mikrobiologiske arbejde frem til 2040 er, at det skal styres af specialet selv.

Situationen omkring HU-stillinger har været vendt i DSKMs bestyrelse.

Gennemgang af Uddannelsesudvalgets medlemmernes status. MTN genopstiller ikke. TG omtaler processen for indstilling og valg af nye medlemmer, og at dette gøres mere gennemsigtigt. Drøftelse af identifikation af mulige kandidater til udvalgsposterne og kommunikationsveje.

**6. Nyt fra andre medlemmer**

Ingen bemærkninger.

**7.Evaluering på kurserne i 2021/2022 /**

a. Kursus i bioinformatik

Afholdt 5.-7. oktober 2021, AUH

Generelt gode evalueringer. Lidt computertekniske vanskeligheder i.f.m. gruppearbejde, men ellers velfungerende setup. Drøftelse af gevinsten ved at invitere internationale undervisere over for de økonomiske udgifter. Generel enighed om at muligheden for at invitere internationale undervisere bør opretholdes, da det kan have værdi ved bl.a. ny teknologi og nye ideer, men vigtigt at underviseren er sin målgruppe og formålet med oplægget bevidst.

b. Kursus i epidemiologi

Afholdt 24.-26. januar 2022, virtuelt

Kurset er netop overstået, men de foreløbige evalueringer har været gode trods sen omlægning til virtuel afholdelse.

**8. Status for kurserne 2022**

a. Kursus i klinisk virologi og serologi.

Afholdes den 12.-14.9.2022, Statens Seruminstitut

Lene Nielsen og Kristina Træholdt Franck er i gang med planlægningen.

Det påpeges, at det er vigtigt, at valget af undervisere også inkluderer kliniske mikrobiologer med virologisk specialviden. Det foreslås at bruge SARS-COV2 som casemateriale til et samlet overblik over håndtering, diagnostik og klinik for et nyt virus, evt. under emnet emerging viruses. Videre påpeges vigtigheden af ikke at glemme de basale virologiske emner, eks. resistensudvikling ved CMV. Der bringes flere forslag til mulige undervisere op. LTE og MKT vil tale med Lene Nielsen herom.

b. Vedr. kursus i infektionshygiejne til afholdelse i 2023

LTE er i kontakt med Anette Holm vedrørende en ny delkursusleder til erstatning for Elsebeth Tvenstrup Jensen. Der opstilles flere forslag

Det omtales, at det ikke er en nødvendighed med præcis 2 delkursusledere, men at der også kan være 3 i tilfælde af, at man står med 2 kvalificerede delkursusledere, men stadig ønsker sparring fra en tidligere delkursusleder.

**9. Eventuelt**

Intet til eventuelt.

**10. Dato for næste møde samt nationalt fællesmøde om uddannelse i klinisk** **mikrobiologi** er fastsat til 5. april 2022 i Odense

KK står for lokalebooking.